**Мост кветак** (рум.: Podul de Flori) — назва двух мерапрыемстваў, якія адбыліся на беразе ракі Прут на савецка-румынскай мяжы. У ходзе мерапрыемстваў упершыню пасля Вялікай Айчыннай вайны пераход савецка-румынскай мяжы ажыццяўляўся без прад’яўлення дакументаў, якія б сведчылі асобу. Падчас правядзення акцый з абодвух берагоў ракі Прут на ваду былі пушчаны кветкі, што і дало назву гэтым падзеям.

Першы «Мост кветак»
-------------------

Першая акцыя адбылася 6 мая 1990 года з 13:00 па 19:00 па мясцовым часе. Падчас першага «Моста кветак» жыхарам Румыніі дазволілі перасячы раку Прут у бок Малдаўскай ССР без прад’яўлення якіх-кольвек дакументаў. Уздоўж мяжы працягласцю 700 км па Пруту былі абсталяваны 8 пунктаў пераходу праз мяжу: Мойкань — Перарыта, Стынка — Касцешты, Ясы — Унгень, Унгень — мост Унгень, Албіца — Леўшэнь, Фэлчыў — Ціганка, Аанча — Кахул, Галац — Джурджулешты.

У акцыі ўдзельнічала каля 1,2 млн чалавек
. Сведкі параўноўвалі гэтую падзею з падзеннем Берлінскай сцяны, якое дазволіла ўз’яднацца шмат якім сем’ям — раку Прут называлі «воднай Берлінскай сцяной». У раёне Унгеня каля 250 000 чалавек перайшлі мяжу.

Дэманстрацыю арганізавалі Культурны саюз за адзінства румын у свеце, Культурнае таварыства Бухарэст — Кішынёў і Народны фронт Малдовы. Ужо раніцай на румынскім беразе з’явіліся тысячы грамадзян, якія неслі кветкі і апускалі іх у ваду. Неўзабаве кінутыя ў ваду кветкі склалі сімвалічную сцежку. У поўдзень група святароў выканала царкоўны гімн Te Deum, пасля якога ўпершыню за доўгі час па абодвум берагам Прута загучалі званы. У рэку зноў былі кінуты кветкі, і грамадзяне пайшлі праз мост, сустракаючыся з роднымі і блізкімі. Да 6 гадзін вечара працягвалісь святкаванні, народныя гулянні, гульні.

Пасля гэтай падзеі працэдура перасячэння мяжы Малдаўскай ССР з Румыніяй была значна спрошчана.

Другі «Мост кветак»
-------------------

Другая акцыя падобнага кшталту адбылася 16 чэрвеня 1991 года. У гэты раз грамадзяне Малдаўскай ССР змаглі перасекці мяжу Румыніі без прад’яўлення дакументаў. Згодна са справаздачай Rompres, больш за 150 000 жыхароў Бесарабіі перайшлі мяжу каля Скулені і прыбылі ў жудзец Ясы. Сярод тых, хто перайшоў мяжу была дэлегацыя Парламента Малдовы на чале з мэрам Кішынёва Мікалаем Косціным. У Галацы перад Царквой Успення Багародзіцы быў усталяваны крыж, які сімвалізуе адзінства Румыніі і Малдовы.

Рэакцыя
-------

* Сцяг Малдовы У жніўні 1991 года Прэзідэнт Рэспублікі Малдова Мірча Снегур прапанаваў свайму румынскаму калегу Іону Іліеску правесці перамовы аб заключэнні афіцыйнага саюза Малдовы і Румыніі: у такім выпадку Снегур мог стаць віцэ-прэзідэнтам Румыніі. Прапанова Снегура засталась без адказа.
* Сцяг Францыі Прэзідэнт Францыі Франсуа Мітэран па просьбе Міхаіла Гарбачова ў тэлефоннай размове з Іонам Іліеску папрасіў румынскага лідара не рабіць ніякіх неабдуманых дзеянняў у сувязі з дэманстрацыямі.

Зноскі
------

1. ↑  *Ion Petrescu*. Moldova lor, Moldova noastră... (рум.). *Adevărul* (6 мая 2013).
2. ↑  *Nicolae Roibu*. Podul de Flori (рум.). *Timpul.md* (6 мая 2010).
3. ↑  "Podul de flori" peste Prut împlinește 23 de ani (рум.)(недаступная спасылка). *Glasul.md* (16 чэрвеня 2014). Архівавана з першакрыніцы 7 ліпеня 2017. Праверана 30 сакавіка 2019.
4. ↑  Podul de flori (1990–1991) (рум.)(недаступная спасылка). *Istoria.md*. Архівавана з першакрыніцы 28 кастрычніка 2014. Праверана 30 сакавіка 2019.
5. ↑  Mai 1990, "Podul de Flori" (рум.)(недаступная спасылка). *Historia.ro*. Архівавана з першакрыніцы October 28, 2014.
6. ↑  Podul de flori, stropit cu lacrimi (рум.)(недаступная спасылка). *Jurnal de Chișinău* (7 мая 2010). Архівавана з першакрыніцы 20 кастрычніка 2020. Праверана 30 сакавіка 2019.
7. ↑  Teodor Baconschi despre "Podul de Flori" din 6 mai 1990 (рум.). *Moldova.org* (5 мая 2010).
8. ↑  *Ioan Popescu*. 20 de ani de la "Podul de Flori" (рум.). *Ziarul Prahova* (6 мая 2010).
9. ↑  23 de ani de la primul Pod de Flori peste Prut: momentul în care românii au putut păși în Basarabia fără pașaport și viză (рум.). *Adevărul* (6 мая 2013).
10. 1 2  Iași: Podul de flori (рум.)(недаступная спасылка). *Agerpres* (16 чэрвеня 1991). Архівавана з першакрыніцы 28 кастрычніка 2014. Праверана 30 сакавіка 2019.
11. ↑  *Sebastian Zachmann*. Cum explică Ion Iliescu faptul că România și Republica Moldova nu s-au unit în august 1991 (рум.). *Adevărul* (10 жніўня 2014).
12. ↑  "Există o mare ură față de români în Ucraina" (рум.). *Adevărul* (11 красавіка 2011).

Літаратура
----------

* King, Charles. *The Moldovans*. Hoover Press, 2000, ISBN 0-8179-9792-X.
* Snegur, Mircea (2007). *Labirintul destinului. Memorii. Vol. I*. Chișinău: Fundația Draghiștea. `{{cite book}}`: Курсіў або паўтлусты шрыфт недапушчальны ў: `|publisher=` (даведка)
* Vieru, Grigore (2008). *Taina care mă apără*. Iași: Editura Princeps edit.

Спасылкі
--------

* Мостом Цветов
* Мостом Цветов на YouTube
* YouTube — Григоре Виеру: Мостом Цветов
* Unimedia — Мостом Цветов- Stela Popa Архівавана 9 чэрвеня 2009.
* «Podul de flori — prima deschidere a frontierelor dintre România și Republica Moldova», *Jurnalul de Botoșani și Dorohoi*, 7 мая 2005  (рум.)
* Ştefan Plugaru, «Istoricul Asociației Culturale „Pro Basarabia și Bucovina", Filiala „Mihail Kogălniceanu" Huși»(недаступная спасылка)  (рум.)
* «Podul de flori» (Мостом цветов)  (рум.)